open-index/open-wikipedia-markdown huggingface dataset:
Kristiina Vuorvirta

**Kristiina Vuorvirta** (s. 28. maaliskuuta 1994) on suomalainen yleisurheilija, jonka päälaji on pituushyppy. Hän kilpailee myös pikajuoksussa.

Vuorvirta voitti Kalevan kisoissa kultaa pituushypyssä 2016. Sisäratojen SM-kilpailuissa hän saavutti pronssia 2017. Hän on voittanut pituushypyssä myös nuorten Suomen-mestaruuksia. Naisten 4&nbsp;×&nbsp;100&nbsp;metrin viestissä hän sai SM-pronssia 2014.

Vuorvirta voitti pituushypyn alle 23-vuotiaiden Pohjoismaiden-mestaruuden 2016. Aikuisten maaottelussa hän kilpaili ensimmäisen kerran Tampereella 2016 sijoittuen pituushypyssä viidenneksi.

Vuorvirta hyppäsi pituusennätyksensä 622&nbsp;cm Oulussa 23. heinäkuuta 2016. Hallissa hän on hypännyt parhaimmillaan 603 cm Tampereella 11. helmikuuta 2017.

## Lähteet
Dalilah Muhammad

**Dalilah Muhammad** (s. 7. helmikuuta 1990 Jamaica, Queens, New York) on yhdysvaltalainen 400 metrin aitajuoksun olympiavoittaja ja maailmanmestari. 

Muhammad voitti 400 metrin aitajuoksun alle 18-vuotiaiden maailmanmestaruuden Ostravassa 2007 ajalla 57,25. Hän sai alle 20-vuotiaiden Pan-Amerikan-mestaruuskilpailuissa hopeaa 2009.

Muhammad voitti 400 metrin aitajuoksun Yhdysvaltojen-mestaruuden 2013. Hän saavutti samana vuonna MM-hopeaa Moskovassa ajalla 54,09. Hän voitti kotimaansa olympiakarsinnan 2016 ennätyksellään 52,88. Rio de Janeiron olympialaisissa hän voitti kultaa ajalla 53,13.

25. kesäkuuta 2017 Muhammad paransi ennätyksensä Yhdysvaltain MM-karsinnoissa Sacramentossa lukemiin 52,64 s. Lontoon MM-kilpailuissa 2017 hän sai hopeaa ajalla 53,50.

Muhammad juoksi 400 metrin aitajuoksun maailmanennätyksen 52,20 Des Moinesissa 28. heinäkuuta 2019. Dohan MM-finaalissa Mohammad paransi vielä omaa ME-aikaansa neljällä sadasosalla aikaan 52,16. Hän juoksi myös kolmannen osuuden Yhdysvaltain 4&nbsp;×&nbsp;400 metrin viestissä kultaa voittaneessa joukkueessa.

Tokion olympialaisissa vuonna 2021 Muhammad sijoittui 400 metrin aitajuoksussa toiseksi ajalla 51,58. Kilpailun voitti Sydney McLaughlin ME-ajalla 51,46 ja myös Muhammad alitti entisen ME:n. McLaughlin oli jo Yhdysvaltain olympiakarsinnoissa rikkonut Muhammadin maailmanennätyksen ajallaan 51,90. Tokiossa Muhammad sai kultaa myös Yhdysvaltain joukkueessa 4×400 metrin viestissä. Eugenen MM-kilpailuissa 2022 hän saavutti 400 metrin aitajuoksussa pronssia ajalla 53,13. Budapestin MM-kilpailuissa 2023 hän karsiutui saman matkan välierissä. Seuraavana vuonna hän sijoittui Yhdysvaltojen olympiakarsinnoissa kuudenneksi, eikä päässyt olympialaisiin. Vuonna 2025 hän voitti 400 metrin aitajuoksun Yhdysvaltojen-mestaruuden ja oli Tokion MM-kilpailuissa seitsemäs.

## Kausien parhaat
:Lähde: IAAF

## Lähteet
American Kickboxing Academy

**American Kickboxing Academy**, lyhyemmin **AKA** on yhdysvaltalainen vapaaotteluseura. Sitä pidetään yhtenä parhaista vapaaotteluseuroista. Seuran on tuottanut useita UFC mestareita; Cain Velasquez, Daniel Cormier, Luke Rockhold, Habib Nurmagomedov ja Islam Makhachev.

## Historia
Javier Mendez perusti oman kamppailuseuran vuonna 1985 otellessaan samoihin aikoihin potkunyrkkeilyn parissa. Myöhemmin muutettuaan 1996 San Joseen hän siirsi seuransa uuteen kaupunkiin, jossa myöhemmin alettiin harjoittelemaan myös vapaaottelua. 1996 Brian Johnstonista tuli seuran ensimmäinen ottelija, joka pääsi UFC:hen. Sittemmin Frank Shamrock liittyi seuraan 1997 kehittääkseen pystyotteluaan, jonka jälkeen useat muut ottelijat alkoivat osoittaa mielenkiintoa seuraa kohtaan parantaakseen pystyotteluaan, kuten B. J. Penn, Bobby Southworth, Josh Thomson, Mike Swick, Paul Buentello, Jon Fitch ja Mike Kyle.

## Menestyneimmät ottelijat

## Lähteet

## Aiheesta muualla
*Kotisivut
Ahveninen (Laukaa, kirkonkylä)

**Ahveninen** on Keski-Suomessa Laukaassa Leinolan kylän lähellä sijaitseva järvi.

## Maantietoa
Ahveninen on 3,1 kilometriä pitkä, 1,1 kilometriä leveä, ja sen pinta-ala on 157 hehtaaria eli 1,6 neliökilometriä. Sitä ympäröivät peltomaat ja hiekkaiset Tervakankaan metsämaat. Järven eteläpuolella kohoavat Mäkiharjunkankaat. Järvi kapenee kaakossa lahdeksi, josta sen laskuoja alkaa. Järvellä ei ole kartan mukaan saaria. Järven rantaviivan pituus on 9,1 kilometriä. Sen rantojen läheisyydessä on 16 kiinteää tilaa ja rannoilla on yli 20 vapaa-ajan asuntoa.

Veden laatu on lievästi humuksinen. Järveen on istutettu kuhaa.

## Vesistösuhteet
Järvi sijaitsee Kymijoen vesistössä (vesistöaluetunnus 14) Leppäveden–Kynsiveden alueen (14.3) Kuusveden–Kynsiveden alueella (14.35), jonka Ahvenisen valuma-alueeseen (14.353) järvi kuuluu. Järven vedenpinnan korkeus on 85,8 metriä mpy. Sen laskupuro Ahvenispuro laskee Kuusveteen.

## Lähteet
Ville Rajala

**Ville Rajala** -nimisiä henkilöitä ovat:

* Ville Rajala (s. 1989), suomalainen jääkiekkoilija
* Ville Rajala (s. 1993), suomalainen pika-aitajuoksija
Ahveninen

**Ahveninen** voi tarkoittaa seuraavia:
## Kylä
* Ahveninen, kylä Joensuussa
## Järvi tai lampi
* Ahveninen, järvi Kannonkosken Lakomäellä
* Ahveninen, järvi Kannonkoskella ja Äänekoskella lähellä Ispohjaa
* Ahveninen, järvi Laukaan kirkonkylän lähellä
* Ahveninen, järvi Laukaan Rantalankylässä
* Ahveninen, järvi Multian Isojärvellä
* Ahveninen, järvi Multialla Pengerjoen yläosan alueella
* Ahveninen, järvi Suonenjoella
* Ahveninen, järviallas Tervossa, osa Hirvijärvi–Kallioselkä–Ahveninen–Suovun järvikokonaisuutta
* Iso-Ahveninen, järvi Kuusamossa
* Iso-Ahveninen, järvi Padasjoella
* Iso-Ahveninen, järvi Taivalkoskella
* Iso-Ahveninen, järvi Uuraisissa
* Iso-Ahveninen, järvi Vesannon ja Viitasaaren rajalla
* Pieni-Ahveninen, järvi Pieksämäellä
* Pieni-Ahveninen, järvi Uuraisissa
* Pieni-Ahveninen, laskettu järvi Vesannolla 
* Pieni-Ahveninen, lampi Äänekoskella lähellä Iispohjaa
* Vähä-Ahveninen, lampi Padasjoella
* Vähä-Ahveninen, suvantolampi Suomussalmella

## Henkilö
* Vuokko Ahveninen (1910–1973), neuvostoliittolainen kaunokirjallisuuden suomentaja.
Qatarin jääkiekkoliitto

**Qatarin jääkiekkoliitto** on hallinnoi Qatarin jääkiekkoilua. Liitto perustettiin vuonna 2010. Se on ollut Kansainvälisen jääkiekkoliiton IIHF:n jäsen vuoden 2012 toukokuusta lähtien. Tuolloin maassa oli kaksi jäähallia, ja ne sijaitsivat Dohassa. Qatarin jääkiekkoliiton tämänhetkisenä johtajana toimii Rashed Majed Al-Sulaiti. Liiton kansainvälinen tunnus on QAT.

Maan oma jääkiekkosarja käynnistettiin kaudella 2010–2011 viiden joukkueen ja 70 pelaajan voimin. Useimmat pelaajat olivat Kanadasta ja Amerikasta.

Qatarin miesten jääkiekkomaajoukkue pelasi ensimmäiset viralliset pelinsä kesällä 2016. Kaksi vuotta aiemmin joukkue pelasi ensimmäisen näytösottelunsa.

Vuonna 2021 maassa oli kolme jäähallia, seitsemän virallista tuomaria, 12 rekisteröitynyttä naisjääkiekkoilijaa, 29 rekisteröitynyttä miesjääkiekkoilijaa ja 144 rekisteröitynyttä junioripelaajaa.

## Katso myös

* Qatarin jääkiekkomaajoukkue

## Lähteet
Fiat Freemont

**Fiat Freemont** on Fiatin vuosina 2011–2016 valmistama crossover-tyyppinen automalli, joka oli Euroopassa myytävä uudelleennimetty versio Dodge Journeystä. Se korvasi tila-automalli Fiat Ulyssen.

Vuoden 2011 Euro NCAP -kolaritestistä Freemont sai tulokseksi täydet viisi tähteä.

Freemont esiteltiin Geneven autonäyttelyssä keväällä 2011. Moottorivalikoimassa olivat Fiatin 2,0-litraiset (140/170&nbsp;hv) Multijet-dieselit, Chryslerin 3,6-litrainen Pentastar-V6 (280&nbsp;hv), jonka yhteydessä on neliveto, sekä nelisylinterinen 2,4-litrainen (170&nbsp;hv) bensiinimoottori.

## Lähteet

## Aiheesta muualla
Antigua ja Barbuda kesäolympialaisissa 2004

**[[Antigua ja Barbuda]]** osallistui Ateenan kesäolympialaisiin vuonna 2004 joukkueella, johon kuului viisi urheilijaa kahdesta eri lajista. Lipunkantajana avajaisissa toimi pikajuoksija Daniel Bailey. Maa ei vieläkään saavuttanut mitaleita olympialaisissa.

## Joukkue

### Uinti

*Malique Williams - Miesten 50 metrin vapaauinti
*Christal Clashing - Naisten 50 metrin vapaauinti

### Yleisurheilu

*Daniel Bailey - Miesten 100 metrin juoksu
*Brendan Christian - Miesten 200 metrin juoksu
*Heather Samuel - Naisten 100 metrin juoksu

## Lähteet
Antigua ja Barbuda kesäolympialaisissa 2000

**[[Antigua ja Barbuda]]** osallistui Sydneyn kesäolympialaisiin vuonna 2000 joukkueella, johon kuului kaksi miestä ja yksi nainen. He osallistuivat yleisurheiluun ja purjehdukseen. Tämä oli Antigua ja Barbudan pienin olympiajoukkue koskaan, eikä maa näissä olympialaisissakaan saavuttanut yhtään mitalia. Lipunkantajana avajaisissa toimi pikajuoksija Heather Samuel.

## Joukkue

### Purjehdus

*Karl James - laser

### Yleisurheilu

*N'kosie Barnes - Miesten 200 metrin juoksu 
*Heather Samuel - Naisten 100 ja 200 metrin juoksut

## Lähteet
Uskontodialogi

**Uskontodialogi** on tarkoituksellinen kohtaaminen eri uskontojen ja uskomusjärjestelmien edustajien välillä, jonka tavoitteena on vahvistaa yhteisön yhteenkuuluvuutta ja ylittää sosiaalisia jakolinjoja. Keskustelut pyritään käymään pluralistisessa hengessä, ja niissä voidaan käsitellä sovinnon, rauhan ja oikeudenmukaisuuden teemoja, joita uskonnot tarjoavat työkaluinaan. Dialogi voi olla monimuotoista ja sisältää erilaisia vuorovaikutustapoja, kuten teologista ja akateemista keskustelua, sosiaalista ja hengellistä vuoropuhelua sekä luovaa ja humanitaarista dialogia. Näissä kohtaamisissa osallistujat voivat jakaa uskontojensa ihanteita ja arvoja sekä edistää keskinäistä ymmärrystä ja yhteisymmärrystä​.

Suomessa yksi konkreettinen esimerkki uskontodialogista on terrori-iskujen jälkeen eri uskontokuntien vetoomukset rauhasta. 

## Kritiikki
Uskontojen välinen dialogi on rajoittunutta ja ulossulkevaa, koska keskusteluissa ei huomioida riittävästi ei-uskonnollisia maailmankatsomuksia. Tämä voi johtaa siihen, että dialogi jää pinnalliseksi eikä käsittele kattavasti kaikkia yhteiskunnan merkittäviä toimijoita ja ajattelutapoja, jotka vaikuttavat konfliktien ja rauhan rakentamiseen. Rationalismi ja kriittinen analyysi jäävät puutteellisiksi, jos keskustelu rajoittuu pelkästään uskonnollisten ryhmien välisiin näkökulmiin ja sulkee pois sekulaarit ja ateistiset äänenpainot, jotka voivat tuoda mukanaan toisenlaista, empiiriseen tietoon pohjautuvaa ajattelua.

## Katso myös
*Uskontoteologia
*Globaalietiikka
*Katsomusdialogi

## Lähteet

 
## Aiheesta muualla
Domperidoni

**Domperidoni** (C22H24ClN5O2) on bentsimidatsolonijohdannaisiin kuuluva orgaaninen yhdiste. Yhdistettä voidaan käyttää lääketieteessä ja eläinlääketieteessä muun muassa pahoinvointia ja oksentelua hillitsevänä lääkkeenä.

## Ominaisuudet ja käyttökohteet
Huoneenlämpötilassa domperidoni on valkoista kiteistä ainetta. Yhdiste on veteen liukenematonta ja liukenee hieman etanoliin.

Domperidonin vaikutusmekanismi perustuu dopamiini D<sub>2</sub>-reseptorien toiminnan salpaamiseen, minkä vuoksi oksentelu ja pahoinvointi vähenee. Yhdiste ei läpäise veri-aivoestettä. Domperidonia voidaan käyttää estämään esimerkiksi sytostaattien ja Parkinsonin taudin lääkkeiden, kuten apomorfiinin ja levodopan aiheuttamaa pahoinvointia. Vuonna 2014 domperidonin käyttö Euroopan unionin alueella rajoitettiin pahoinvoinnin ja oksentelun hoitamiseen. Sallitut annostelumuodot ovat tabletit. Aikaisemmin yhdistettä on käytetty myös esimerkiksi närästyksen ja turvotuksen hoidossa. Domperidonin metaboloituminen alkaa jo ruuansulatuskanavassa ja jatkuu maksassa. Domperidoni stimuloi prolaktiinin tuotantoa, mikä lisää naisilla maidon tuotantoa. Eräissä maissa sitä käytetäänkin lisäämään rintaruokkivien äitien maidontuotantoa, mikäli se on muuten vähäistä.

Domperidoni vauhdittaa ruoansulatusta ja ulostamista, prolaktiinin erittymisen lisääntymisen kautta.

## Haittavaikutukset
Vakavimmat domperidonin haittavaikutukset ovat sydämen rytmihäiriöt. Lääkeaine pidentää sydämen QT-aikaa ja lisää riskiä niin kutsuttuun kääntyvien kärkien takykardiaan (*Torsades de Pointes*) sekä kammiovärinään. Rytmihäiriö voi johtaa kuolemaan. Lääkeainetta ei saa käyttää rytmihäiriöistä jo kärsivillä potilailla tai potilailla, joilla on maksan vajaatoiminta.

## Synteesi
Domperidonin synteesin ensimmäisessä vaiheessa o-kloorinitrobentseeni reagoi 3-aminopropanolin kanssa muodostaen amiinijohdannaisen. Seuraavassa vaiheessa nitroryhmä pelkistetään ja muodostuva tuote reagoi natriumsyanaatin kanssa muodostaen bentsimidatsolonirakenteen. Tämä välituote reagoi 1,4-dikloori-2-nitrobentseenin ja 4-aminopiperidiinin reaktiotuotteen kanssa. Viimeisessä vaiheessa nitroryhmä pelkistetään ja muodostuva diamiini reagoi jälleen natriumsyanaatin kanssa muodostaen toisen domperidonin bentsimidatsolonirenkaista.

## Lähteet
Ataka (1922)

**Ataka** () oli keisarillisen Japanin laivaston 1922 valmistunut tykkivene.

## Valmistus
Alus tilattiin vuoden 1920 hankinnoissa Yokohaman telakka, missä köli laskettiin 15. elokuuta 1921. Alus laskettiin vesille 11. huhtikuuta 1922 ja valmistui 12. elokuuta 1923.

## Palvelus
Alus luokiteltiin 30. toukokuuta 1931 toisen luokan tykkiveneestä tykkiveneeksi. Se luovutettiin 1945 Kiinalle, joka poisti sen alusluettelosta 3. toukokuuta 1947.

## Lähteet
*
*

### Viitteet
Subaru Levorg

**Subaru Levorg** on Subarun vuodesta 2014 lähtien valmistama ylemmän keskiluokan farmariauto, joka perustuu tekniikaltaan Subaru Impreza- ja Legacy-malleihin. Auton nimi tulee sanoista *Legacy*, *Revolution* ja *Touring*. Joillain markkinoilla mallin nimenä on **Subaru Impreza Wagon** tai **Subaru Legacy Touring**.

Vuoden 2016 Euro NCAP -kolaritestistä Levorg sai tulokseksi täydet viisi tähteä.

Moottorivalikoimassa ovat 1,6- (170&nbsp;hv) ja 2,0-litraiset (300&nbsp;hv) turboahdetut nelisylinteriset bokserimoottorit. Auto on aina nelivetoinen, ja voimansiirtona on portaaton *Lineartronic*-niminen CVT-automaattivaihteisto, johon on luotu kuusi keinotekoista välitystä. Suomessa ainoa moottori on 1,6-litrainen.

Vuonna 2018 Levorg sai pienen kasvojenkohotuksen, jossa muun muassa vilkut siirtyivät etupuskurista ajovalojen yhteyteen. 

## Lähteet

## Aiheesta muualla
Chrysler Pacifica (tila-auto)

**Chrysler Pacifica** on Chryslerin vuodesta 2016 lähtien valmistama suurikokoinen tila-auto, joka korvasi Chrysler Town & Countryn. Mallivuodesta 2020 lähtien Pacifican edullisimpia malliversioita myydään **Chrysler Voyager** -nimellä.

Pacifica esiteltiin Detroitin autonäyttelyssä tammikuussa 2016. Malli on pyritty muotoilemaan edeltäjäänsä urheilullisemmin ja linjakkaammin, jotta se houkuttelisi nuorempaa asiakaskuntaa kuin aiemmat tila-autot. Liukuovet on mahdollista avata käsiä käyttämättä.

Pacificassa on moottorina 3,6-litrainen Pentastar-V6 (287&nbsp;hv). Voimansiirtona on yhdeksänportainen automaattivaihteisto.

 

## Lähteet

## Aiheesta muualla
Nissan Lucino

**Nissan Lucino** -nimeä käytettiin kahdesta täysin erillisestä Nissan-mallista vuosina 1994–2000. Ensimmäisenä esitelty malli oli kaksiovinen coupé-versio pohjoisamerikkalaisesta B14-Sunnysta. Vuonna 1995 markkinoille tulivat ainoastaan Japanissa myös kolmi- ja viisioviset hatchbackit, jotka olivat käytännössä samoja autoja kuin Nissan Almera ja Pulsar. Pohjois-Amerikassa coupé-korista Lucinoa myytiin nimellä **Nissan 200SX**. 

Lucinossa oli 1,5- (105 hv), 1,6- (120/175 hv) tai 1,8-litrainen (140 hv) bensiinimoottori. Ainoastaan Pohjois-Amerikassa myytyyn 200SX-nimiseen malliin oli saatavana 2,0-litrainen (140 hv) moottori. 

## Lähteet

## Aiheesta muualla
Ford EcoSport

**Ford EcoSport** on Fordin vuodesta 2003 lähtien valmistama pieni crossover-tyyppinen henkilöauto. Sen ensimmäisen sukupolven mallia ei tuotu lainkaan Euroopan markkinoille.

## Ford EcoSport I (2003–2012)

Ensimmäisen sukupolven EcoSport perustui eurooppalaisiin Fiesta- ja Fusion-malleihin, ja sen valmistus alkoi vuonna 2003 Brasiliassa.

EcoSport oli saatavana turboahdetulla 1,0-litraisella (95&nbsp;hv) bensiinimoottorilla, 1,6-litraisella (110&nbsp;hv) flexifuel-moottorilla ja 2,0-litraisella (145&nbsp;hv) vapaasti hengittävällä bensiinimoottorilla. Vientiin valmistettiin myös 1,4-litraista (68&nbsp;hv) TDCi-dieselmoottoria. Kaikkien moottorien yhteydessä oli vakiona etuveto ja viisivaihteinen manuaalivaihteisto. 2,0-litraisen yhteyteen oli saatavana myös neliportainen automaattivaihteisto tai neliveto. 1,0-litrainen moottori poistui valikoimasta vuonna 2006.

Vuoden 2007 lopussa mallin keulan ilmettä uudistettiin ja kojetaulu tehtiin paremmista materiaaleista.

## Ford EcoSport II (2012–)

Toisen sukupolven EcoSportin ensiesiteltiin Intian New Delhissä tammikuussa 2012. Auto perustuu Fordin globaalille pohjalevylle, jota käytetään myös valmistajan Fiesta-, B-Max-, Transit Courier- ja Ka+-malleissa. Suomeen EcoSport saapui kesällä 2016.

Vuoden 2013 Euro NCAP -kolaritestistä EcoSport sai tulokseksi neljä tähteä viidestä.

Suomessa EcoSportiin on saatavana kolmisylinterinen turboahdettu 1,0-litrainen (125&nbsp;hv) EcoBoost-bensiinimoottori tai 1,5-litrainen (95&nbsp;hv) TDCi-dieselmoottori. Molemmat on varustettu viisivaihteisella manuaalivaihteistolla. Muilla markkinoilla on tarjolla myös 1,5- (112&nbsp;hv), 1,6- (110&nbsp;hv) ja 2,0-litraiset (143&nbsp;hv) bensiinimoottorit, joista 2,0 litran moottorin yhteyteen on valittavissa neliveto tai *PowerShift*-kaksoiskytkinvaihteisto. Nelivedon yhteydessä voimansiirtona on aina kuusivaihteinen manuaalivaihteisto, etuvetoisena viisivaihteinen. 

Marraskuussa 2016 Los Angelesin autonäyttelyssä esiteltiin  kasvojenkohotuksen läpikäynyt EcoSport. Auto sai muun muassa uudempia Ford-malleja vastaavan keulailmeen ja täysin uudistetun sisustan. 

## Lähteet

## Aiheesta muualla
Chrysler 200

**Chrysler 200** on Chryslerin vuosina 2010–2016 valmistama ylemmän keskiluokan automalli, joka korvasi Chrysler Sebringin.

## Chrysler 200 I (2010–2014)

Loppuvuodesta 2010 markkinoille tullut ensimmäisen sukupolven Chrysler 200 erosi tekniikaltaan vain vähän edeltäjästään Sebringistä.

Chrysler 200 -malliin oli saatavana kaksi bensiinimoottoria: 2,4-litrainen (173&nbsp;hv) nelisylinterinen tai 3,6-litrainen (283&nbsp;hv) Pentastar-V6. Nelisylinterisen moottorin yhteyteen oli valittavana neli- tai kuusiportainen automaattivaihteisto, V6:een ainoastaan kuusiportainen.

Vuonna 2011 esiteltiin sedanin rinnalle kaksiovinen kangaskattoinen avomalli, joka tuli myyntiin Euroopassa **Lancia Flavia** -nimisenä.
 

## Chrysler 200 II (2014–2016)

Toisen sukupolven Chrysler 200 esiteltiin Detroitin autonäyttelyssä tammikuussa 2014. Auto perustuu Fiat Chrysler Automobilesin pohjalevylle, jota käytetään muun muassa Alfa Romeo Giuliettassa.

Autossa käytettävät moottorit olivat 2,4-litrainen (184&nbsp;hv) Tigershark sekä 3,6-litrainen (295&nbsp;hv) Pentastar-V6. Molemmissa oli vakiona yhdeksänportainen automaattivaihteisto, ja V6-mallin sai halutessaan nelivetoisena.

Fiat Chrysler Automobiles ilmoitti vuoden 2016 alussa lopettavansa Chrysler 200:n ja teknisesti samankaltaisen Dodge Dartin valmistuksen huonon kannattavuuden vuoksi. 

## Lähteet

## Aiheesta muualla
Fushimi (1906)

**Fushimi** () oli keisarillisen Japanin laivaston 1906 valmistunut tykkivene.

## Valmistus
Alus tilattiin osana vuoden 1903 hankintoja Yarrow'lta, missä köli laskettiin 22. maaliskuuta 1903. Alus laskettiin vesille 5. elokuuta 1906 ja valmistui 1. lokakuuta.

## Palvelus
Alus luokiteltiin 30. toukokuuta 1931 toisen luokan tykkiveneestä tykkiveneeksi. Se poistettiin alusluettelosta 1. maaliskuuta 1935.

## Lähteet
*
*

### Viitteet
Felix Gilman

Felix Gilman (11. marraskuuta 1974 Lontoo) on brittiläinen fantasiakirjailija. Hän on ollut useasti ehdolla scifi- ja fantasia-aiheisen *Locus*-palkinnon saajaksi. Tällä hetkellä hän asuu vaimonsa ja kahden lapsensa kanssa New Yorkissa Amerikan yhdysvalloissa.

## Kirjailijan ura
Gilmanin ensimmäiset painetut teokset olivat kuvitteelliseen Ararat-kaupunkiin sijoittuvat romaanit *Thunderer* (2007) ja *Gears of the city* (2008). Molemmat toivat hänelle *Locus*-palkinto ehdokkuuden. Vuonna 2010 ilmestyi Gilmanin aiempaan tuotantoon liittymätön romaani *The Half-Made World*, joka sai kahta vuotta myöhemmin jatko-osan *The Rise of Ransom City*. Näistä ensimmäinen sai jälleen *Locus*-ehdokkuuden. Gilmanin viimeisin julkaisu on vuoden 2014 romaani, *The Revolutions*. Gilmanin teoksia ei ole julkaistu suomeksi.

## Bibliografia

### Romaanit
* *Thunderer (2007)*
* *Gears of the City* (2008)
* *The Half Made World* (2010)
* *The Rise of Ransom City* (2012)

* *The Revolutions* (2014)

### Novellit
* *Festival Lives, View 5: Constable Chalch and the Ten Thousand Heroes* (2008)
* *Catastrophe* (2008)
* *Last Drink Bird Head* (2009)
* *Lightbringers and Rainmakers* (2010)
* *Mosquito Boy* (2015)

## Lähteet
A. B. Guthrie Jr.

**Alfred Bertram Guthrie Jr.** (13. tammikuuta 1901 Bedford, Indiana, Yhdysvallat – 26. huhtikuuta 1991 Choteau, Montana, Yhdysvallat) oli yhdysvaltalainen kirjailija, käsikirjoittaja, historioitsija ja kirjallisuushistorioitsija. Hän sai kaunokirjallisuuden Pulitzer-palkinnon vuonna 1950 romaanista *The Way West*.

Guthrien tunnetuimmasta teoksesta, ainoasta suomennetusta, *[[Korkean taivaan alla]]* Juri Nummelin sanoo, että se on hienoimpia ja karuimpia eräelämän kuvauksia, joita hän on lukenut.

Elokuviksi on muokattu *Korkean taivaan alla* (elokuva *[[Korkean taivaan alla (elokuva)|Korkean taivaan alla]]* 1952) *These Thousand Hills* (elokuva *[[Kovien miesten maa]]*, 1953) ja *The Way West* (elokuva *[[Tie länteen]]*, 1967), mutta hän ei antanut tuotoksille erityistä arvoa. Hän on käsikirjoittanut itse kaksi elokuvaa, *[[Etäisten laaksojen mies]]* (1953) ja *[[Mies Kentuckysta]]* (1955).

## Teokset
### Suomennetut teokset
* *[[Korkean taivaan alla]]* (*The Big Sky*); suom. Oiva Talvitie. Tammi, 1948. Sarja: Aikamme suosittuja 3.

### Lännensarja
**The Big Sky* (1947)
**The Way West* (1949)
**These Thousand Hills* (1956)
**Arfive* (1971)
**The Last Valley* (1975)
**Fair Land, Fair Land* (1982)

### Lännen jännitysromaanit
**Murders at Moon Dance* (1943)
**Wild Pitch* (1974), päähenkilö sheriffi Chick Charleston
**The Genuine Article* (1977), päähenkilö sheriffi Chick Charleston
**No Second Wind* (1980), päähenkilö sheriffi Chick Charleston
**Playing Catch-up* (1985), päähenkilö sheriffi Chick Charleston
**Murder in the Cotswolds* (1989), päähenkilö sheriffi Chick Charleston

### Novellikokoelmat
**The Big It, And Other Stories* (1960)

### Muut
* Blue Hen's Chick''  (1965) – omaelämäkerta
* *Big Sky, Fair Land: the Environmental Essays of A. B. Guthrie Jr.*, edited by David Peterson (1988) – esseitä
* *A Field Guide to Writing Fiction* (1991) käsikirja

### Lastenkirjat
**The Big Sky: An Edition For Young Readers* (1950)
**Once Upon a Pond* (1973)

### Runot
**Four Miles from Ear Mountain* (1987)

### Elokuvakäsikirjoitukset
**[[Etäisten laaksojen mies]]* (1953)
**[[Mies Kentuckysta]]* (1955)

## Lähteet

## Aiheesta muualla
*U. Eastern Kentucky site
*Literary History of the American West page on Guthrie
*A. B. Guthrie Jr. Papers. Yale Collection of American Literature, Beinecke Rare Book and Manuscript Library.
*
Tonga kesäolympialaisissa 2016

**[[Tonga]]** osallistui Rio de Janeiron olympialaisiin vuonna 2016 joukkueella, johon kuului seitsemän urheilijaa neljästä eri lajista. Lipunkantajana avajaisissa toimi taekwondoin Pita Taufatofua ja päättäjäisissä juoksija Siueni Filimone. Mitaleita Tonga ei saavuttanut yhdeksänsissä kesäolympialaisissaan.

## Joukkue

### Jousiammunta

Tongalla oli Rio de Janeiron olympialaisissa mukana sekä mies- että naisampujat, jotka pääsivät kisoihin Oseanian karsintojen kautta. He olivat Tongan ensimmäiset jousiampujat olympialaisissa sitten Ateenan olympialaisten 2004.

*Arne Jensen - Miesten yksilö
*Lusitania Tatafu - Naisten yksilö

### Taekwondo

*Pita Taufatofua - Miesten yli 80 kg

### Uinti

Kaksi tongalaista uimaria pääsi mukaan Rio de Janeiron uinteihin.

*Amini Fonua - Miesten 100 metrin rintauinti
*Irene Prescott - Naisten 50 metrin vapaauinti

### Yleisurheilu

Tonga sai kaksi "kansainvälistä paikkaa" Rio de Janeiron yleisurheiluihin. Osallistujat olivat Siueni Filimone, joka pääsi jatkoon karsintaerästään muttei juossut alkuerissä, ja Taina Halasima, joka jäi karsintaeriin.

*Siueni Filimone - Miesten 100 metrin juoksu
*Taina Halasima - Naisten 100 metrin juoksu 

## Lähteet
Tage Danielsson

**Tage Danielsson** (5. helmikuuta 1928 Linköping – 13. lokakuuta 1985 Tukholma) oli ruotsalainen kirjailija, elokuvaohjaaja, näyttelijä, koomikko ja muusikko. Hänen ohjaamiaan komediaelokuvia ovat *[[Omenasota]]* (Äppelkriget, 1971), *[[Picasson seikkailut]]* (Picassos äventyr, 1978) ja Astrid Lindgrenin romaanin pohjalta tehty *[[Ronja ryövärintytär (elokuva)|Ronja ryövärintytär]]* (Ronja Rövardotter, 1984). Hän teki paljon yhteistyötä Hans Alfredsonin kanssa, ja koomikkopari tunnettiin nimellä Hasse & Tage.

Tage Danielsson varttui Linköpingissä bussinkuljettajan poikana. Äiti työskenteli Folkets park -huvipuistossa, jossa Tagekin kesäisin auttoi äitiään makeiskaupassa ja siivouksessa. Poika menestyi koulussa kaikissa aineissa paitsi liikunnassa. Vuonna 1949 aloitti opinnot Uppsalan yliopistossa ja sai sitten työpaikan Ruotsin yleisradioyhtiön viihdeosastolta 1954. Viisi vuotta myöhemmin hänet ylennettiin osaston johtajaksi. Radiovuosinaan hän tutustui skånelaiseen Hans Alfredsoniin, ja vuonna 1961 he perustivat yhtiön AB Svenska Ord tuottaakseen revyitä, viihdeohjelmia ja elokuvia.

Hassen ja Tagen ensimmäinen Gröna Lundin huvipuistoon tehty revyy *Gröna hund* sai suuren suosion vuonna 1962. Sen näki muun muassa Ingmar Bergman, joka sittemmin ehdotti Svensk Filmindustrille koomikkoparia elokuvien tekijäksi. Heidän ensimmäinen elokuvansa oli vuoden 1964 *[[Ruotsalaisten riemut]]*.

## Tunnustuksia
Danielssonin synnyinkaupunki Linköping jakaa joka toinen vuosi Tage Danielssonin mukaan nimettyä humanismipalkintoa, jonka saajina ovat olleet muiden muassa Hans Alfredson, Jonas Gardell ja Georg Henrik von Wright. Linköpingissä on myös Danielssonin patsas. Skånen Tomelillassa on pikkuruinen Hasse & Tage -museo, johon mahtuu kerrallaan kahdeksan ihmistä.

## Filmografia
*1964: Ruotsalaisten riemut (*Svenska bilder*)
*1965: Tehdäänpä silta (*Att angöra en brygga*)
*1971: Omenasota (*Äppelkriget*)
*1972: Mies, joka lopetti tupakoimisen (*Mannen som slutade röka*)
*1975: Päästäkää vangit irti – on kevät! (*Släpp fångarne loss, det är vår! *)
*1978: Picasson seikkailut (*Picassos äventyr*)
*1984: Ronja ryövärintytär (*Ronja Rövardotter*)

## Lähteet

## Aiheesta muualla
*
*
Haapajärvi (Iisalmi)

**Haapajärvi** (SYKE:n järvinumero 04.522.1.001) on Vuoksen vesistön Iisalmen reittiin kuuluva keskikokoinen järvi Iisalmen kaupungin alueella Pohjois-Savossa. Sen pinta-ala on 25,88&nbsp;km², ja pinnankorkeus 85,9 metriä merenpinnan yläpuolella.

Haapajärvi saa pääosan vedestään lännestä Kiurujokea pitkin Kiuruvedestä ja se laskee Kihlovirran kautta Poroveteen. Haapajärven vedenkorkeus on likimain sama kuin Poroveden, joten lähialueen vesien säännöstely vaikuttaa Haapajärveenkin. Järven eteläosan Savonselkä ja itäosan Kihlovirran alue ovat suojeltuja.

Suomessa on 38 Haapajärvi-nimistä järveä. Iisalmen Haapajärvi on niistä selvästi suurin.
## Lähteet
Tadžikistan kesäolympialaisissa 2016

**[[Tadžikistan]]** osallistui Rio de Janeiron olympialaisiin vuonna 2016 joukkueella, johon kuului seitsemän urheilijaa neljästä eri lajista. Lipunkantajana avajaisissa toimi moukarinheittäjä Dilshod Nazarov, joka myöskin toi kisoissa maan kaikkien aikojen ensimmäisen olympiakultamitalin, ja päättäjäisissä nyrkkeilijä Anvar Yunusov.

## Mitalistit

### Kultaa

*Dilshod Nazarov - moukarinheitto

## Joukkue

### Judo

Judossa Tadžikistanilla oli kaksi edustajaa: heistä Komronshokh Ustopiriyon pääsi suoraan kisoihin ranking-sijoituksensa mukaan ja Mukhamasmurod Abdurakhmonov taas sai paikan kilpailujen kautta.

*Komronshokh Ustopiriyon - Miesten alle 90 kg
*Mukhamadmurod Abdurakhmonov - Miesten yli 100 kg

### Nyrkkeily

Tadžikistanilla oli yksi urheilija Rio de Janeiron nyrkkeilyssä alle 60-kiloisten sarjassa.
*Anvar Yunusov - Miesten alle 60 kg

### Uinti

Seuraavat uimarit pääsivät edustamaan Tadžikistania Rio de Janeiron uinteihin.

*Olim Qurbonov - Miesten 50 metrin vapaauinti
*Anastasia Tyurina - Naisten 50 metrin vapaauinti

### Yleisurheilu

Kaksi tadžikistanilaista yleisurheilijaa pääsi mukaan joko rajan ylittämällä tai ranking-sijoituksen kautta. Dilshod Nazarov toi miesten moukarinheitossa Tadžikistanin kaikkien aikojen ensimmäisen olympiakultamitalin.

***[[Dilshod Nazarov]]** - Miesten moukarinheitto
*Kristina Pronzhenko - Naisten 200 metrin juoksu

## Lähteet
Ghana kesäolympialaisissa 2016

**[[Ghana]]** osallistui **[[kesäolympialaiset 2016|Rio de Janeiron olympialaisiin vuonna 2016]]** joukkueella, johon kuului 14 urheilijaa viidestä eri lajista, eli kyseessä oli Ghanan historian suurin olympiajoukkue. Seuraavaksi suurimmat ovat vuosien 2008 ja 2012 yhdeksän urheilijan joukkueet. Lisäksi kisoissa nähtiin ensimmäiset ghanalaiset uimarit olympialaisissa. Tämä oli maan 14. esiintyminen kesäolympialaisissa sitten maan olympiadebyytin vuoden 1952 olympialaisissa, tuolloin vielä Kultarannikon nimellä. Montrealin olympialaisiin vuonna 1976 maa ei osallistunut Afrikan maiden, ja Moskovan olympialaisiin vuonna 1980 Yhdysvaltojen kisojen boikotoinnin vuoksi. Lipunkantajana avajaisissa sekä päättäjäisissä toimi pikajuoksija Flings-Owusu-Agyapong ja maan kapteenina keihäänheittäjä John Ampomah. Mitaleita Ghana ei saavuttanut.

## Joukkue

### Judo

Ghana sai yhden "maanosapaikan" Rio de Janeiron judoihin. Tämän paikan täytti unkarilaissyntyinen Szandra Szögedi naisten alle 63-kiloisten sarjassa hänen ollessa Ghanan parhaiten rankingissa sijoittunut suoraan kisoihin pääsemätön judoka. Hän ei kuitenkaan päässyt jatkoon ensimmäiseltä, 32 judokan kierrokselta.

*Szandra Szögedi - Naisten alle 63 kg

### Nyrkkeily

Ghana lähetti yhden urheilijan miesten alle 56-kiloisten sarjaan. Abdul Omar pääsi kisoihin, koska oli sijoittunut Afrikan karsintakilpailussa parhaaksi ei kisoihin suoraa paikkaa saavista. Mutta yksi näistä, jotka olisivat päässeet suoraan kisoihin, eli marokkolainen Mohamed Hamout, päätti olla osallistumatta olympialaisiin, joten Abdul Omar sai paikan kisoihin, joissa matka kuitenkin katkesi jo ensimmäisellä kierroksella.

*Abdul Omar - Miesten alle 56 kg

### Painonnosto

Ghana sai yhden paikan Rio de Janeiron painonostotapahtumiin, kun 17-vuotias Christian Amoah sijoittui Afrikanmestaruuskilpailuissa
viiden parhaan joukkoon miesten alle 85-kiloisten sarjassa. Hänen loppusijoitus kisoissa oli 21.

*Christian Amoah - Miesten alle 85 kg

### Uinti

Ghana sai kaksi uimaria kisoihin "kansainvälisien paikkojen" avulla. He olivat myös Ghanan ensimmäiset uimarit olympialaisissa. Kumpikaan heistä ei päässyt jatkoon alkueristä.

*Abeiku Jackson - Miesten 50 metrin vapaauinti
*Kaya Forson - Naisten 200 metrin vapaauinti

### Yleisurheilu

Seuraavat yhdeksän urheilijaa edustivat Ghanaa yleisurheiluissa. Heistä kukaan ei päässyt jatkoon ensimmäiseltä kierrokselta tai karsinnasta.

*Sean Safo-Antwi - Miesten 100 metrin juoksu
*Emmanuel Dasot - Miesten 200 metrin juoksu
*Alex Amankwah - Miesten 800 metrin juoksu
*John Ampomah - Miesten keihäänheitto
*Flings Owusu-Aguapong - Naisten 100 metrin juoksu ja 4 x 100 metrin viesti
*Janet Amponsah - Naisten 200 metrin juoksu ja varalla 4 x 100 metrin viestiin
*Gemma Acheampong - Naisten 4 x 100 metrin viesti
*Beatrice Gyaman - Naisten 4 x 100 metrin viesti
*Dorcas Gyimah - Naisten 4 x 100 metrin viesti

## Lähteet
Kiuruvesi (järvi)

**Kiuruvesi** (SYKE:n järvinumero 04.523.1.001) on Vuoksen vesistön Iisalmen reittiin kuuluva pienehkö järvi samannimisen kaupungin keskustan tuntumassa Pohjois-Savossa. Sen pinta-ala on 14,32&nbsp;km², ja pinnankorkeus 88,4 metriä merenpinnan yläpuolella. Järvi on hyvin matala ja sen vedenkorkeutta säännöstellään.

Järvi kapenee paikoin salmiksi, jotka jakavat sen useaan järvialtaaseen. Niistä suurimmat ovat Ruutananselkä ja Ryönänselkä. Järvessä on useita saaria, joista suurin on Lapinsaari (43 ha). Kiuruvesi laskee 11 kilometriä pitkää Kiurujokea myöten Haapajärveen.  

Kiuruvedestä ja muista alueen järvistä laadittiin vuonna 2023 kirja, jossa käsitellään niiden nimistöä ja muuta vaikutusta ihmisten elämään. Teos tehtiin Kiuruveden kunnan 150-vuotisjuhlavuoden kunniaksi, ja Suomen Kotiseutuliitto palkitsi sen vuoden parhaana kotiseututeoksena.

## Lähteet

## Kirjallisuutta
*
Skvader

**Skvader** on ruotsalainen taruolento, jolla on rusakon etu- ja takajalat sekä naaraspuolisen metson selkä, siivet ja pyrstö. 

## Historia
Skvader sai alkunsa Medelpadin maakunnan tarkastajan Håkan Dahlmarkin metsästystarinasta, kun hän kertoi ampuneensa sen kaltaisen eläimen Sundsvallin pohjoispuolella vuonna 1847. Dahlmark sai myöhemmin vuonna 1907 kodinhoitajaltaan Lova Lindahlilta syntymäpäivälahjaksi taulun, joka esitti Dahlmarkin ampumaa eläintä. Dahlmark lahjoitti taulun Medelpadin muinaismuistoyhdistykselle vähän ennen kuolemaansa vuonna 1912. 

Medelpadin muinaismuistoyhdistyksen intendentti Carl Erik Hammarberg halusi luoda "oikean" Skvaderin. Vuonna 1918 eläintentäyttäjä Rudolf Granberg loi täytetyn Skvaderin, joka on pysyvästi näytillä Hantverks- & Sjöfartsmuseet -museossa Norra Bergetin kaupunginosassa Sundsvallissa.

## Vaikutus
Skvaderista on tullut Sundsvallin epävirallinen symboli, ja monet äänestivät sitä Medelpadin maakuntaeläimeksi vuoden 1987 kansanäänestyksessä.

Ruotsinkielessä sana *skvader* tarkoittaa nykyisin taruolennon nimen lisäksi laajemmin kahden vastakohdan yhdistämistä toisiinsa. Esimerkiksi seka-autoja on kutsuttu Ruotsissa nimellä "skvader".

Taruolento on myös antanut nimensä yrttiliköörille "Skvaderns Örtlikör", jonka valmistuksessa käytetyt yrtit kerätään alkuperäisen metsästystarinan tapahtumapaikalta Lunden metsästä Timråsta.

## Samankaltaiset olennot

Plinius vanhempi kuvaa teoksessaan *[[Naturalis historia]]* niin sanottua "jänis-lintua", joka muistuttaa hyvin paljon Skvaderia. 

Skvaderia muistuttaa myös baijerilainen taruolento Wolpertinger, joka usein kuvataan jänismäiseksi olennoksi jolla on siivet ja sarvet, sekä pohjoisamerikkalainen Jackalope joka on kuvitteellinen sarvipäinen jänislaji.

## Lähteet

## Aiheesta muualla
*  Skvaderin kotimuseon Hantverks- & Sjöfartsmuseetin sivut
* Skvader Museum of Hoaxes -museon sivuilla
Nissan Stagea

**Nissan Stagea** on Nissanin vuosina 1996–2007 valmistama ylemmän keskiluokan farmariauto.

## Nissan Stagea WC34 (1996–2001)

Ensimmäisen sukupolven Stagean valmistus alkoi vuonna 1996. Se perustui tekniikaltaan Nissan Skyline R33- ja Laurel-malleihin.

Stagean moottorivalikoimassa olivat 2,0-, 2,5- ja 2,6-litraiset kuusisylinteriset bensiinimoottorit. 2,5-litrainen oli valittavana sekä vapaasti hengittävänä että turboahdettuna versiona. Nelivetoisena oli valittavissa kaikki moottorit 2,0-litraista lukuun ottamatta, ja 2,6-litraisen yhteydessä oli aina neliveto.

Vuonna 1998 Stagea sai kasvojenkohotuksen, jossa sumuvalot siirtyivät etusäleikköön, etuvilkuista tuli kirkaslasiset ja listoista korinväriset. Ajovalojen peitelasit vaihtuivat muovisiin. 

## Nissan Stagea M35 (2001–2007)

Toisen sukupolven Stageaa alettiin valmistaa vuonna 2001, ja tällä kertaa malli perustui Skyline V35:een. 

Moottoriksi oli valittavissa 2,5-, 3,0- ja 3,5-litraiset V6-moottorit. Osaan malleista oli saatavana neliveto. 

## Lähteet

## Aiheesta muualla
Ammunta kesäparalympialaisissa 2016

**[[Ammunta|Ammunnassa]]** kilpailtiin **[[Kesäparalympialaiset 2016|Rio de Janeiron 2016 kesäparalympialaisissa]]** 11:tta kertaa. Kilpailut käytiin 8.–14. syyskuuta. Eri kilpailumuotoja oli yhteensä 12, joista kahdeksan kiväärille ja neljä pistoolille. Kilpailut käytiin Centro Nacional de Tirossa.

## Mitaliyhteenveto
*Ei kaikkia mitalisteja*

## Kilpailut ja mitalistit
Merkintä SH1 tarkoittaa sellaisia kilpailuja, jossa ei käytetä erillistä tukea ammuntaan. SH2 tarkoittaa, että kilpailussa saa käyttää erillistä tukea.

## Lähteet
Nissan Avenir

**Nissan Avenir** on Nissanin vuosina 1990–2006 valmistama ylemmän keskiluokan farmariauto, josta oli henkilöautomallin lisäksi myös tavarankuljetusversio. Se korvasi Nissan Bluebirdin farmarimallin. *Avenir* on ranskaa, ja se tarkoittaa tulevaisuutta.

## Nissan Avenir W10 (1990–1998)

Ensimmäisen sukupolven Avenir esiteltiin vuonna 1990 samaan aikaan pienemmän Nissan AD -mallin kanssa. Aveniria myytiin Euroopassa Primeran farmariversiona, AD:ta puolestaan Sunnyn farmarimallina.

Avenir oli aluksi saatavana 1,8-litraisena etuvetoisena tai 2,0-litraisena nelivetoisena. Tavarankuljetusmalli Avenir Cargossa oli 1,6-litrainen moottori. Etuvetomalleihin oli valittavissa viisivaihteinen manuaalivaihteisto tai neliportainen automaattivaihteisto. Nelivetomalli oli aina varustettu automaattivaihteistolla.

Vuonna 1993 moottorivalikoima täydentyi 2,0-litraisella dieselmoottorilla ja 1,8-litrainen bensiinimoottori sai polttoaineen elektronisen suihkutuksen. 

## Nissan Avenir W11 (1998–2006)

Toisen sukupolven Avenir esiteltiin vuonna 1998. Tavarankuljetusversio sai vuonna 1999 nimen **Nissan Expert**, muu mallisto säilytti Avenir-nimensä.

Moottorivalikoimassa olivat 1,8- ja 2,0-litraiset bensiinimoottorit sekä 2,0-litrainen diesel. Etuvetoisiin oli valittavana viisivaihteinen manuaalivaihteisto, neliportainen automaattivaihteisto tai portaaton CVT-automaattivaihteisto. Neliveto oli jälleen saatavana ainoastaan nelivaihteisella automaatilla varustettuna.

Avenirin valmistus päättyi syksyllä 2005, mutta Expert-malli pysyi tuotannossa vuoden 2006 loppuun saakka. 

## Lähteet

## Aiheesta muualla
Toba (1911)

**Toba** () oli keisarillisen Japanin laivaston 1911 valmistunut tykkivene.

## Valmistus
Alus tilattiin osana vuoden 1909 hankintoja Sasebon laivastontelakka, missä köli laskettiin 7. heinäkuuta 1911. Alus laskettiin vesille 7. marraskuuta ja valmistui kymmenen päivää myöhemmin 17. marraskuuta.

## Palvelus
Alus luokiteltiin 30. toukokuuta 1931 toisen luokan tykkiveneestä tykkiveneeksi. Se poistettiin alusluettelosta 30. syyskuuta 1945 ja alus luovutettiin 1945 Kiinalle.

## Lähteet
*
*

### Viitteet
Ford Courier

**Ford Courier** on Fordin vuosina 1991–2013 valmistama pieni hyötyajoneuvomalli, joka perustuu Ford Fiestaan. Myynti Euroopassa päättyi vuonna 2002, mutta Courierin valmistus jatkui Brasiliassa vuoteen 2013 saakka.

## Ford Courier I (1991–1995)

Ensimmäisen sukupolven Courier esiteltiin vuonna 1991, ja se perustui kahta vuotta aikaisemmin esiteltyyn kolmannen sukupolven Fiestaan. Etuosa oli samanlainen kuin normaalissa Fiestassa, mutta takaosassa oli erillinen korotettu tavaratila. 

## Ford Courier II (1995–2013)

Toisen sukupolven Courier tuli markkinoille vuonna 1995, samaan aikaan neljännen sukupolven Fiestan kanssa. Brasiliassa Courier esiteltiin vuonna 1998 avolavamallina, ja sitä myytiin Etelä-Afrikassa nimellä **Ford Bantam**.

Courier sai Fiestan tavoin kasvojenkohotuksen vuonna 1999. Myynti Euroopassa päättyi vuonna 2002, kun viidennen sukupolven Fiesta esiteltiin.
 

## Lähteet

## Aiheesta muualla
Boccia kesäparalympialaisissa 2016

**[[Boccia]]ssa** kilpailtiin **[[Kesäparalympialaiset 2016|Rio de Janeiron 2016 kesäparalympialaisissa]]** 9:tta kertaa. Kilpailut käytiin 10.–16. syyskuuta. Turnauksia oli yhteensä seitsemän. Kilpailut käytiin Riocentrossa.

## Mitaliyhteenveto

## Kilpailut ja mitalistit
Kilpailut on jaettu vammaisuustason mukaan neljään sarjaan. Tasolla BC1 kilpailevat sellaiset CP-vammaiset, jossa vamma vaikuttaa koko kehoon ja voivat käyttää joko jalkoja tai käsiä pelaamiseen. Tällä tasolla saa käyttää apua. Seuraavalla tasolla BC2 urheilijat käyttävät käsiä pelaamiseen ja heillä on parempi toimintakyky suhteessa BC1-tasolle. BC3-tasolla urheilijoilla on joko CP-vamma tai muu tuki- ja liikuntaelinten sairaus eivätkä he voi joko heittää tai potkaista palloa, joten he saavat käyttää apuna ramppia. BC4-tasolla urheilijoilla ei ole CP-vammaa, mutta jokin muu tuki- ja liikuntaelinten sairaus kaikissa raajoissa. Heillä on samankaltainen toimivuus kuin BC2-tasolla. BC4-sarjassa kilpailevat muun muassa lihastaudeista ja neliraajahalvauksesta kärsivät urheilijat.

 -->
| 
| 
|-
| BC3, pari*[[Boccia kesäparalympialaisissa 2016 – parikilpailu BC3|tiedot]]*
| 
| 
| 
|-
| BC4, pari*[[Boccia kesäparalympialaisissa 2016 – parikilpailu BC4|tiedot]]*
| 
| 
| 
|-
|}

## Lähteet
Haapajärvi (Virtasalmi)

**Haapajärvi** (SYKE:n järvinumero 04.253.1.024) on Vuoksen vesistön Haukiveden reittiin kuuluva pienehkö järvi Pieksämäen kaupungin (aiemmin Virtasalmen kunnan) ja Juvan kunnan alueella Etelä-Savossa. Sen pinta-ala on 7,18&nbsp;km², ja pinnankorkeus 105,1 metriä merenpinnan yläpuolella. Järvi on varsin matala.

Haapajärvi on pienten jokien kautta yhteydessä eteläpuoliseen Kangasjärveen , kaakonpuoliseen Ankeleenjärveen ja idänpuoliseen Heräjärveen. Kekräsalmi jakaa järven kahteen osaan, Etelä- ja Pohjois-Haapajärveen.

Suomessa on 38 Haapajärvi-nimistä järveä. Iisalmen Haapajärvi on niistä toiseksi suurin.
## Lähteet
James Norton

**James Geoffrey Ian Norton** (s. 18. kesäkuuta 1985 Lontoo, Iso-Britannia) on englantilainen näyttelijä. Hän on näytellyt muun muassa televisiosarjoissa *[[Happy Valley, varjojen laakso|Happy Valley]]*, *[[Grantchester]]* sekä *[[Sota ja rauha (vuoden 2016 televisiosarja)|Sota ja rauha]]*.

## Yksityiselämä
James Norton syntyi Lontoossa opettajaperheeseen ja asui lapsuutensa Maltonin kaupungissa North Yorkshiressa. Norton on kuvaillut lapsuuttaan Howardian Hillsin alueella idylliseksi.

Nuorena Norton matkusteli Nepalissa ja kiinnostui buddhalaisuudesta ja hindulaisuudesta. Kokemustensa innoittamana hän päätyi opiskelemaan teologiaa Fitzwilliam Collegessa Cambridgen yliopistossa.

Kesällä 2006 Norton opetti draamaa viiden muun näyttelijän kanssa lapsille Intiassa kahdessatoista koulussa. 

## Ura
Norton esiintyi opiskeluvuosinaan monenlaisissa näytelmissä, kuten klassikkoteoksissa *[[Paljon melua tyhjästä]]* ja *[[Lokki (näytelmä)|Lokki]]* sekä moderneissa näytelmissä *Some Explicit Polaroids* ja *Volpone: Sex, Lies and Videotape*. Hän myös ohjasi Arthur Millerin *[[Tulikoe (näytelmä)|Tulikoe]]*-näytelmän tuotannon. Hän haki neljään maan suurimpaan teatterikouluun, ja hänet hyväksyttiin RADA- ja Guildhall School of Music and Drama -kouluihin. Hän valitsi RADAn ja valmistui kolmen vuoden kuluttua vuonna 2010.

Nortonin ensimmäinen elokuvarooli oli hyvin pieni sivurooli Carey Mulliganin hahmon poikaystävänä elokuvassa *[[An Education]]* (2009). Vuonna 2013 hän esitti elokuvassa *[[Rush (vuoden 2013 elokuva)|Rush]]* formulakuljettaja Guy Edwardsia ja elokuvassa *[[Belle]]* päähenkilö Bellen kosijaa Oliver Ashfordia.

Norton on esittänyt vuodesta 2014 lähtien rikoksia tutkivaa pappia Sidney Chambersia 1950-luvulle sijoittuvassa televisiosarjassa *[[Grantchester]]*. Se oli hänen ensimmäinen pääroolinsa. Norton sai roolistaan psykopaatti Tommy Lee Roycena televisiosarjassa *[[Happy Valley, varjojen laakso]]* (2014–2016) parhaan miessivuosan Bafta-ehdokkuuden.

Vuonna 2015 Norton liittyi jäseneksi *The Royal Theatrical Support Trust* -säätiöön, jossa ovat mukana myös esimerkiksi näyttelijät Judi Dench ja Ian McKellen.

Vuonna 2016 Norton esiintyi yhdessä päärooleista prinssi Andrei Bolkonskina BBC:n suurtuotannossa *[[Sota ja rauha (vuoden 2016 televisiosarja)|Sota ja rauha]]*, joka on Leo Tolstoin samannimisen romaanin filmatisointi.

## Filmografia

### Elokuva

### Televisio

## Lähteet

## Aiheesta muualla
*
Hashidate-luokka

**Hashidate-luokka** oli Keisarillisen Japanin laivaston kahden tykkiveneen muodostama alusluokka.

## Alukset

Toisen maailmansodan aikana alusten ilmatorjunta-aseistus vahvennettiin yhdeksään 25 millimetrin tykkiin. Lisäksi syvyyspommit lisättiin aseistukseen.

## Lähteet
*
*

### Viitteet
Loch Levenin linna

**Loch Levenin linna** on raunioitunut linna skotlantilaisella Loch Levenin saarella. Skotlannin kuningatar Maria Stuart oli lyhyen aikaa vangittuna linnassa kunnes pääsi pakenemaan.

Linna oli piiritettynä 1300-luvun sodissa, joten se on luultavasti rakennettu 1200- ja 1300-lukujen vaihteessa. Kuningas Robert II luovutti sen Douglasien suvulle vuonna 1372. Kesäisin sinne pääsee lautalla.

## Lähteet

## Aiheesta muualla
Maavesi (järvi)

**Maavesi** (SYKE:n järvinumero 04.252.1.001) on Vuoksen vesistöön kuuluva suurehkö järvi Etelä-Savossa. Sen pinta-ala on 32,71&nbsp;km², ja pinnankorkeus 99 metriä merenpinnan yläpuolella. Järvi jakautuu Koljonniemessä kahteen järvialtaaseen: läntinen on Längelmäenjärvi, itäisen ulappa on Vasaraselkä. Suurimmat saaret ovat Vehkasaari (10 ha), Sikosaari (10 ha), Ivunsaari (8 ha) ja Manninsaari (8 ha). Järven pinnankorkeutta säännöstellään Kiekan voimalasta, jonka kautta vesi laskee idänpuoleiseen Sysmäjärveen.

Järvi kuuluu Pieksämäen kaupunkiin ja Joroisten kuntaan. Pieksämäen osa järvestä kuului aiemmin Pieksämäen maalaiskuntaan ja Virtasalmen kuntaan.

## Lähteet
Evans Mensah

**Evans Mensah** (s. 9. helmikuuta 1998 Swedru, Ghana) on ghanalainen jalkapalloilija. Pelipaikaltaan hän on vasen laitalinkki. Mensah edustaa Veikkausliigassa pelaavaa Helsingin Jalkapalloklubia.

Mensah pelasi kaudella 2015–2016 Ghanan pääsarjassa 17 ottelua ja teki yhden maalin edustaen Inter Alliesia. Elokuussa 2016 seura lainasi hänet Veikkausliigassa pelaavaan HJK:hon loppukauden kattavalla sopimuksella. HJK sai Mensahin vielä kauden 2016 päätteeksi omaksi pelaajakseen. Mensah on pelannut myös Manchester Cityn junioreissa.

Evans Mensah on edustanut Ghanaa vuoden 2017 Afrikan  mestaruuskilpailujen karsintaottelussa Mosambikia vastaan. 

## Saavutukset
* Suomen mestaruus 2017, 2018
** SM-hopea 2016
* Suomen Cup 2017
** Suomen cupin hopea 2016 ja 2018

## Lähteet

## Aiheesta muualla
Seta-luokka

**Seta-luokka** () oli keisarillisen Japanin laivaston neljän jokitykkiveneen muodostama alusluokka.

## Alukset

## Lähteet
*
*

### Viitteet
Tuomo Lukkari

**Tuomo Heikki Lukkari** (s. 28. helmikuuta 1931 Ristijärvi) on Lahdessa toimiva pääasiassa öljy- ja akryyliväreillä työskentelevä taidemaalari. Lukkarin retrospektiivinen näyttely on ollut esillä Lahden, Kajaanin (2004) ja Kemin (2005) taidemuseoissa. 2000-luvun alkupuolella Lukkari maalasi laajan teossarjan pohjautuen Eino Leinon Helkavirsiin. 

Lukkarin töitä on mm. Amos Andersonin museon ja Suomen Valtion taidekokoelmissa. Vuonna 2007 Hämeen taidetoimikunta myönsi Lukkarille Pro Arte Tawastica -kunniakirjan.

## Julkaisut
* 
* 
* 

## Lähteet
*Kuvataiteilijamatrikkeli

## Aiheesta muualla
*Päijät-Häme-wiki
*Tuomo Lukkarin maalauksia Eino Leinon Helkavirsistä
Mensah

**Mensah** on muun muassa seuraavien henkilöiden sukunimi:

* E. T. Mensah (1919–1996), ghanalainen trumpetisti, saksofonisti ja lauluntekijä
* Evans Mensah (s. 1998), ghanalainen jalkapalloilija
* George Mensah, *George Kings* (s. 1953), ghanalais-suomalainen muusikko ja rikollinen
* Irmela Mensah-Schramm (s. 1945), saksalainen ihmisoikeusaktivisti
* John Mensah (s. 1982), ghanalainen jalkapalloilija
* Jonathan Mensah (s. 1990), ghanalainen jalkapalloilija
* Tamyra Mensah (s. 1992), yhdysvaltalainen vapaapainija ja maailmanmestari
* Timothy Fosu-Mensah (1935–2016), ghanalainen katolinen arkkipiispa
* Vincent Mensah (1924–2010), beniniläinen katolinen piispa
Obergefell vastaan Hodges

**Obergefell vastaan Hodges** () on Yhdysvaltain korkeimman oikeuden vuonna 2015 antama päätös, jonka mukaan samaa sukupuolta oleville pareille kuuluu perustuslain 14. lisäyksen nojalla oikeus mennä naimisiin. Muiden osavaltioiden tulee myös tunnustaa toisissa osavaltioissa solmitut avioliitot. Päätös annettiin 26. kesäkuuta 2015, ja äänet jakautuivat 5–4.

Päätöksen puolesta äänestivät Anthony Kennedy, Ruth Bader Ginsburg, Stephen Breyer, Sonia Sotomayor ja Elena Kagan. Enemmistön lausunnon kirjoitti Kennedy, joka oli kirjoittanut myös edellisten kolmen seksuaalivähemmistöjen oikeuksia laajentaneen tapauksen lausunnot. Kennedy perusteli päätöstä muun muassa lasten asemalla ja sillä, että perustuslain kirjoittajat antoivat tuleville sukupolville mahdollisuuden laajentaa vapauden merkitystä siitä, miten se aikoinaan ymmärrettiin.

Vastaan äänestivät oikeuden puheenjohtaja John Roberts, Antonin Scalia, Clarence Thomas ja Samuel Alito, jotka kaikki kirjoittivat oman eriävän mielipiteensä. He arvostelivat päätöstä muun muassa sillä perusteella, että perustuslaki ei sano asiasta mitään, ja päätös mitätöi useiden osavaltioiden avioliittolait sekä määrää vanhan yhteiskunnallisen instituution muuttumaan.

Samaa sukupuolta olevien parien oikeus avioliittoon on nykyään kirjattu myös lakiin. Marraskuussa 2022 kongressi läpäisi ja presidentti Joe Biden allekirjoitti Respect for Marriage Act -lain, joka turvaa samaa sukupuolta olevien oikeuden avioliittoon.

## Lähteet

## Aiheesta muualla
Atami-luokka

**Atami-luokka** () oli keisarillisen Japanin laivaston kahden tykkiveneen muodostama alusluokka.

## Alukset

Noin vuonna 1940 alusten konekiväärit korvattiin viidellä 25 millimetrin ilmatorjuntatykillä.

## Lähteet
*
*

### Viitteet